wannaphong/clean_thaiwikipedia huggingface dataset:
# มะแว้งต้น
มะแว้งต้น  เป็นพืชในสกุลมะเขือ กระจายพันธุ์ในอินเดีย จีน และอินโดจีน ลักษณะเป็นไม้พุ่มขนาดเล็ก สูง 1–1.5 เมตร ลำต้นมีขนนุ่ม ใบเป็นใบเดี่ยวรูปไข่หรือขอบขนาน เรียงสลับกัน ขนาด 4–10 x 6–12 เซนติเมตร โคนใบป้านกว้าง ขอบใบหยักเว้าหรือเป็นแฉกมน ๆ ไม่สม่ำเสมอกัน ผิวใบมีขนนุ่มทั้งสองด้าน ดอกออกเป็นช่อสั้น ๆ ตามซอกใบหรือปลายกิ่ง มีดอกย่อย 2–8 ดอก ดอกสีม่วง กลีบเลี้ยงโคนเชื่อมกัน ปลายแยกเป็น 5 กลีบ กลีบดอกโคนเชื่อมกัน ปลายแยกเป็น 5 กลีบเช่นกัน มีอับเรณูสีเหลือง มีเกสรตัวผู้ 5 อัน ผลกลมสีเขียวขนาดราว 1 เซนติเมตร เมื่อสุกมีสีแดง ภายในมีเมล็ดจำนวนมากคำอธิบาย ตำราพระโอสถพระนารายณ์, ชยันต์ พิเชียรสุนทร และคณะ, หน้า 550–551, พ.ศ. 2558, สำนักพิมพ์อมรินทร์ กรุงเทพฯ

 การใช้ประโยชน์  
ตำรายาไทยระบุว่าผลมะแว้งต้นมีรสขมขื่นเปรี้ยว ใช้แก้ไอ ขับเสมหะ ช่วยให้เจริญอาหาร รากมะแว้งต้นมีรสขมขื่นเปรี้ยวเช่นกัน มีสรรพคุณแก้ไอ แก้ไข้สันนิบาต กัดเสมหะ นอกจากนี้ยังเข้ากับสมุนไพรอื่นเป็นยาประสะมะแว้ง ซึ่งเป็นหนึ่งในยารักษากลุ่มอาการของระบบทางเดินหายใจในบัญชียาหลักแห่งชาติ

ผลมะแว้งต้นรับประทานเป็นอาหารกับน้ำพริก แต่นิยมน้อยกว่ามะแว้งเครือ ลูกมะแว้งต้นมีวิตามินเอค่อนข้างสูง ชาวกะเหรี่ยงนำผลมาใส่แกงหรือน้ำพริกขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่ 271 หน้า ดูฉบับเต็ม
# ลูมินอล
ลูมินอล (อักษรละติน: Luminol) เป็นสารเคมีที่สามารถตรวจพบร่องรอยของเลือดได้ ซึ่งหน่วยงาน Crime Scene Investigation หรือ CSI จะใช้บ่อยเพื่อหาร่องรอยของเลือด ถึงแม้ว่าจะใช้ไม้ถูพื้นทำความสะอาดลบรอยเลือดก็ตาม แต่ถ้าไม่ใช้สารเคมีช่วย ล้างรอยเลือด รอยเลือดจะติดอยู่นานเป็นปีโดยที่คนเราไม่สามารถมองเห็นได้ด้วยตาเปล่า วิธีการคร่าวๆคือสารลูมินอลจะทำปฏิกิริยากับ ฮีโมโกลบิน ทำให้แสงเปล่งออกมา เป็นกระบวนการที่พลังงานของสารเริ่มต้นมากกว่าพลังงานของสารผลิตภัณฑ์ ทำให้โมเลกุลนำพลังงานที่เหลือออกมาในรูปแบบของโฟตอนแสง กระบวนการนี้เรียกว่า Chemiluminescence

 วิธีเตรียมสารของ CSI 
ลูมินอลที่เป็นสารชนิดผงนำมาผสมกับของเหลวที่มีส่วนประสมของ ไฮโดรเจนเพอร์ออกไซด์ ไฮดรอกไซด์ และอื่นๆ ซึ่ง ไฮโดรเจนเพอร์ออกไซด์ และ ลูมินอล เป็นส่วนผสมหลัก ผสมเสร็จก็นำมาใส่ขวดสเปรย์ไว้ก็พร้อมใช้งานแต่ถ้าแค่นั้น ปฏิกิริยาจะเกิดช้าจึงต้องการตัวเร่งปฏิกิริยาเพื่อเห็นแสงที่เปร่งออกมาได้ไวขึ้น ซึ่งในกรณีเลือด เหล็กที่อยู่ในฮีโมโกบิลเป็นตัวเร่งปฏิกิริยา
# จักรพรรดิลูทวิชที่ 4 แห่งจักรวรรดิโรมันอันศักดิ์สิทธิ์
จักรพรรดิลูทวิชที่ 4 แห่งจักรวรรดิโรมันอันศักดิ์สิทธิ์  หรือ ลูทวิชชาวบาวาเรีย (1 เมษายน ค.ศ. 1282 - 11 ตุลาคม ค.ศ. 1347) เป็นจักรพรรดิโรมันอันศักดิ์สิทธิ์จากราชวงศ์วิทเทลส์บัคผู้ทรงครองราชบัลลังก์ระหว่างปี ค.ศ. 1328 จนเสด็จสวรรคตเมื่อวันที่ 11 ตุลาคม ค.ศ. 1347 จากโรคหลอดเลือดสมองระหว่างการล่าหมูป่า ลูทวิชเป็นพระโอรสของลูทวิชที่ 2 ดยุกแห่งบาวาเรียและมาทิลดาแห่งฮับส์บูร์ก

 พระอิสริยยศ 
 จักรพรรดิโรมันอันศักดิ์สิทธิ์ (ค.ศ. 1328 - ค.ศ. 1347)
 พระมหากษัตริย์เยอรมนี (ค.ศ. 1328 - ค.ศ. 1347) เริ่มด้วยการเป็นฝ่ายตรงข้ามแต่ต่อมาร่วมกับฟรีดริชผู้เป็นธรรม (พระเจ้าฟรีดริชที่ 3 แห่งเยอรมนี)
 ดยุกแห่งบาวาเรียเหนือ (ค.ศ. 1301 - ค.ศ. 1347) 
 ดยุกแห่งบาวาเรียใต้ (ค.ศ. 1340 - ค.ศ. 1347) 
 เคานต์พาลาไทน์แห่งแม่น้ำไรน์ (ค.ศ. 1319 - ค.ศ. 1329) 
 มาร์เกรฟแห่งบรันเดินบวร์ค (ค.ศ. 1320 - ค.ศ. 1323)
 เคานต์แห่งแอโน ฮอลแลนด์ และ เซแลนด์ (ค.ศ. 1345 - ค.ศ. 1347)
# จักรพรรดิไฮน์ริชที่ 7 แห่งจักรวรรดิโรมันอันศักดิ์สิทธิ์
จักรพรรดิไฮน์ริชที่ 7 แห่งโรมันอันศักดิ์สิทธิ์  (ราว ค.ศ. 1275 หรือ ค.ศ. 1279 - 24 สิงหาคม ค.ศ. 1313) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ลักเซมเบิร์กผู้ทรงครองราชบัลลังก์ระหว่างปี ค.ศ. 1312 จนเสด็จสวรรคตเมื่อวันที่ 24 สิงหาคม ค.ศ. 1313 

 พระอิสริยยศ
สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1312 - ค.ศ. 1313)
 พระมหากษัตริย์เยอรมนี (ค.ศ. 1308 - ค.ศ. 1313) 
เคานท์แห่งลักเซมเบิร์ก (ค.ศ. 1288 - ค.ศ. 1313) 
เคานท์แห่งอาร์ลอน (ค.ศ. 1288 - ค.ศ. 1313)
เคานท์แห่งเดอร์บาย (หลังจาก ค.ศ. 1298 - ค.ศ. 1313)
# บิวทาโนน
บิวทาโนน (Butanone) หรือรู้จักในชื่อ เมทิลเอทิลคีโตน (methyl ethyl ketone) หรือ เอ็มอีเค (MEK) หรือ เอทิลเมทิลคีโตน (ethyl methyl ketone) หรือ 2-บิวทาโนน (2-butanone) มีน้ำหนักโมเลกุล 72.11 มีจุดเดือด 79.6 องศาเซลเซียส คุณสมบัติของมันเป็นของเหลวใสมีกลิ่นของอะซีโตน วิธีการใช้ ใช้ในอุตสาหกรรมผลิตเป็นสารเคลือบ เป็นตัวทำละลายที่ขจัดไขมันแลคเกอร์เป็นตัวทำละลายอุตสาหกรรมทั่วไป การควบคุมแบ่งเป็น 2 แบบ แบบแรกคือ การบรรจุมากกว่า 500 มิลลิลิตรจัดเป็นวัตถุอันตราย หากใครมีไว้ครอบครองต้องมีใบรับอนุญาต ถ้าไม่มีใบรับอนุญาตมีโทษจำคุกไม่เกิน 2 ปี ปรับไม่เกิน 2 แสนบาท หรือทั้งจำทั้งปรับ แบบที่สองคือ การบรรจุน้อยกว่า 500 มิลลิลิตรจัดเป็นสารระเหย ก่อนนำไปจำหน่ายต้องมีฉลากข้อความคำเตือนทุกครั้ง หากไม่มีฉลากข้อความคำเตือนทุกคั้งที่จำหน่าย ผู้จำหน่ายมีโทษจำคุกไม่เกิน 2 ปี ปรับไม่เกิน 2 แสนบาท หรือ ทั้งจำทั้งปรับ สูตรโมเลกุลคือ CH3COCH2CH3
# บิชอปแห่งเรเกินส์บวร์ค
บิชอปแห่งเรเกินส์บวร์ค  เป็นตำแหน่งมุขนายกประจำมุขมณฑลเรเกินส์บวร์คthe town of Regensburg itself, which was a Reichsstadt, and the three Reichsabteien of St. Emmeram's Abbey, the Niedermünster and the Obermünsterในรัฐบาวาเรีย ประเทศเยอรมนี อาสนะของบิชอปอยู่ที่อาสนวิหารเรเกินส์บวร์ค
# ราชรัฐมุขนายกเรเกินส์บวร์ค
ราชรัฐมุขนายกเรเกินส์บวร์ค (,) เป็นราชรัฐมุขนายกขนาดเล็กของจักรวรรดิโรมันอันศักดิ์สิทธิ์Holy Roman Empire ต่อมาได้รับการยกฐานะขึ้นเป็นราชรัฐเรเกินส์บวร์คในปี ค.ศ. 1803 หลังจากการยุบรัฐผู้คัดเลือกไมนทซ์ และกลายมาเป็นรัฐมุขนายกอีกครั้งหนึ่งในปี ค.ศ. 1817

 ประวัติ 
นักบุญบอนิเฟซก่อตั้งมุขมณฑลเรเกินส์บวร์คขึ้นในปี ค.ศ. 739 เดิมอยู่ในกำกับของอาร์ชบิชอปแห่งซาลซ์บูร์ก ในคริสต์ศตวรรษที่ 13 รัฐมุขนายกเรเกินส์บวร์คก็กลายเป็นรัฐของจักรวรรดิโรมันอันศักดิ์สิทธิ์ ในการปฏิรูปดินแดนในปี ค.ศ. 1803 รัฐนี้ก็รวมกับดินแดนต่าง ๆ เข้าเป็นรัฐอัครมุขนายกเรเกินส์บวร์คโดยมีคาร์ล เทโอดอร์ ฟอน ดัลแบร์ก (Karl Theodor von Dalberg) เป็นอาร์ชบิชอป ในปี ค.ศ. 1810 ราชรัฐเรเกินส์บวร์คก็กลายเป็นส่วนหนึ่งของราชอาณาจักรบาวาเรีย แต่ก็ยังรักษาฐานะเป็นมุขมณฑลอยู่ หลังจากดาลเบิร์กเสียชีวิตในปี ค.ศ. 1817 เรเกินส์บวร์คก็ถูกลดฐานะลงเป็นมุขมณฑลที่ขึ้นกับอาร์ชบิชอปแห่งมึนเชินและไฟรซิง
# พระเจ้าโคลวิสที่ 1
พระเจ้าโคลวิสที่ 1 (ฟรังเกียเก่า: *Hlodowig) (ราว ค.ศ. 466 – ค.ศ. 511) เป็นพระมหากษัตริย์แห่งชนแฟรงค์พระองค์แรกที่รวมชนแฟรงค์กลุ่มต่าง ๆ เข้าด้วยกันภายใต้การนำของพระมหากษัตริย์พระองค์เดียว และทรงเป็นผู้นำในการนับถือคริสต์ศาสนา โคลวิสเป็นพระราชโอรสของชิลเดอริคที่ 1 (Childeric I) และ บาสินาพระราชินีแห่งเทอริงเกีย เมื่อมีพระชนมายุได้ 16 พรรษาพระองค์ก็ขึ้นเป็นประมุขของซาเลียนแฟรงค์ (Salian Franks) บางส่วนต่อจากพระราชบิดาในปี ค.ศ. 481The date 481 is arrived at by counting back from the Battle of Tolbiac, which Gregory of Tours places in the fifteenth year of Clovis' reign. โคลวิสทรงเป็นประมุขคนหนึ่งในบรรดาประมุขหลายคนของชนซาเลียนแฟรงค์ซึ่งเป็นกลุ่มชนแฟรงค์หนึ่งในสองกลุ่มที่ตั้งถิ่นฐานอยู่ในบริเวณทางตะวันตกของแม่น้ำไรน์ตอนใต้ โดยมีศูนย์กลางอยู่ในบริเวณที่เรียกกันว่าท็อกซานเดรีย (Toxandria) ที่อยู่ระหว่างแม่น้ำเมิซ (Meuse River) และ แม่น้ำเชลดท์ (Scheldt) อำนาจของพระองค์อยู่ทางตะวันตกเฉียงใต้ของบริเวณนี้ในบริเวณตูร์เน (Tournai) และ คัมไบร (Cambrai) ตามพรมแดนฝรั่งเศสและเบลเยียมปัจจุบัน โคลวิสทรงได้รับชัยชนะต่อราชอาณาจักรซาเลียนแฟรงค์ข้างเคียงและก่อตั้งพระองค์เองเป็นพระเจ้าแผ่นดินแต่เพียงผู้เดียวของชนซาเลียนแฟรงค์ก่อนที่จะเสด็จสวรรคต การรวบรวมอำนาจของชนแฟรงค์ของพระองค์เป็นปัจจัยหนึ่งที่ทำให้อำนาจของจักรวรรดิยิ่งลดถอยลง โดยเฉพาะจากการที่ได้รับชัยชนะต่อผู้ปกครองโรมันในยุทธการซัวซองส์ (Battle of Soissons) ในปี ค.ศ. 486Frassetto, Michael, Encyclopedia of barbarian Europe, (ABC-CLIO, 2003), 126

โคลวิสทรงเปลี่ยนไปนับถือคริสต์ศาสนานิกายโรมันคาทอลิกมิใช่นิกายอาเรียน (Arianism) ที่นิยมกันในหมู่ชนเจอร์มานิคตามคำชักชวนของพระมเหสีโคลทิลเดอแห่งเบอร์กันดี
และทรงเข้าพิธีรับศีลจุ่มในวัดเล็ก ๆ ที่ไม่ไกลจากที่ตั้งปัจจุบันของมหาวิหารโนเทรอดามแห่งแรงส์ที่เป็นมหาวิหารที่ใช้เป็นที่ประกอบพระราชพิธีบรมราชาภิเษกของพระมหากษัตริย์ฝรั่งเศสตลอดมาในประวัติศาสตร์ ด้านหน้าของมหาวิหารยังคงมีรูปสลักหินของพระองค์รับศีลจุ่มโดยนักบุญเรมี 

โคลวิสทรงได้ชื่อว่าเป็นผู้ก่อตั้งราชวงศ์เมโรแว็งเชียงที่ปกครองชนแฟรงค์ต่อมาอีกสองศตวรรษ
# อาลาริคที่ 1
อาลาริคที่ 1 (, , "ผู้ปกครองทั้งหมด"; ; ราว ค.ศ. 370 – 411) เป็นพระมหากษัตริย์ของชนชนวิสิกอธผู้ครองราชย์ระหว่าง ค.ศ. 395 ถึง 410 อาราริคเป็นพระมหากษัตริย์เจอร์มานิคที่ยึดกรุงโรมได้ อาราริคต้องการที่จะนำชนวิซิกอธเข้าไปตั้งถิ่นฐานในจักรวรรดิโรมัน การยึดโรมได้ครั้งนี้เป็นปัจจัยหนึ่งที่นำมาซึ่งความเสื่อมโทรมของจักรวรรดิโรมัน
# ยุทธการโทลบิแยค
ยุทธการโทลบิแยค   เป็นสงครามระหว่างชนแฟรงค์ที่นำโดยโคลวิสที่ 1ฝ่ายหนึ่งและอลามานนิอีกฝ่ายหนึ่ง ยุทธการโทลบิแยคที่เกิดขึ้นในบริเวณนอร์ธไรน์เวสต์ฟาเลียในประเทศเยอรมนีปัจจุบัน ยุทธการโทลบิแยคเกิดขึ้นในปี ค.ศ. 496 ผลของสงครามชนแฟรงค์เป็นฝ่ายที่ได้รับชัยชนะอย่างเด็ดขาด
# จ่ามงกุฎ
จ่ามงกุฎ เป็นชื่อขนมไทยชนิดหนึ่ง มีลักษณะคล้ายกะละแมสีขาวราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556, หน้า 317. ไม่ใส่สี ทำจากแป้งข้าวเจ้าหรือแป้งข้าวเหนียวนวดผสมกับแป้งถั่วเขียว นำไปกวนกับกะทิและน้ำตาลทรายขาวจนเหนียว โรยเมล็ดถั่วลิสงคั่วซอยหรือเมล็ดแตงโมกะเทาะเปลือกเป็นไส้ในตัวขนม (สูตรโบราณจะโรยแป้งทอดตัดเป็นชิ้นเล็ก ๆ เท่าเมล็ดข้าวสุก ซึ่งใช้เวลาทำนานกว่า)แม่กลองทูเดย์ดอตคอม. "ขนมจ่ามงกุฎ ขนมไทยในวรรณคดี." [ออนไลน์]. เข้าถึงได้จาก: http://www.maeklongtoday.com/otop/jamongkud.htm . [ม.ป.ป.]. สืบค้น 10 กุมภาพันธ์ 2559. จากนั้นตัดขนมเป็นก้อนพอคำ ห่อด้วยตองกล้วยเพสลาดอ่านว่า [เพ-สะ-หฺลาด] แปลว่า ไม่อ่อนไม่แก่ มักใช้แก่ใบไม้บางชนิดที่ใช้เป็นอาหารและยา เช่น ใบชะพลู ใบทองหลาง ใบขี้เหล็ก ใบฝรั่ง ที่นาบไว้แล้ว 

จ่ามงกุฎเป็นขนมชนิดหนึ่งที่ได้รับการกล่าวถึงในกาพย์เห่เรือชมเครื่องคาวหวานและงานนักขัตฤกษ์ซึ่งเป็นพระราชนิพนธ์ในพระบาทสมเด็จพระพุทธเลิศหล้านภาลัย โดยเป็นตำรับดั้งเดิมในสมเด็จพระศรีสุริเยนทราบรมราชินี 

อย่างไรก็ตาม ในปัจจุบัน หลายคนนำชื่อขนมนี้ไปเรียกขนมไทยอีกชนิดนึงที่มีลักษณะคล้ายมงกุฎ นั้นก็คือขนมดาราทองหรือทองเอกกระจังสำนักงานราชบัณฑิตยสภา. "จ่ามงกุฎ." [ออนไลน์]. เข้าถึงได้จาก: http://www.royin.go.th/?knowledges-category=thai-language-use&paged=36 . [ม.ป.ป.]. สืบค้น 1 กุมภาพันธ์ 2559.

 เชิงอรรถและอ้างอิง
# สมัยคลาสสิก
สมัยคลาสสิก  เป็นคำที่ใช้กว้าง ๆ สำหรับสมัยประวัติศาสตร์วัฒนธรรมที่มีศูนย์กลางอยู่ในบริเวณเมดิเตอร์เรเนียนที่ประกอบด้วยการผสมผสานระหว่างกรีกโบราณกับโรมันโบราณที่เรียกว่า โลกกรีก-โรมัน สมัยคลาสสิกเป็นสมัยที่วรรณคดีกรีกและละตินมีความรุ่งเรือง

สมัยคลาสสิกถือกันว่าเริ่มขึ้นเมื่อมีการบันทึกวรรณกรรมกรีกเป็นครั้งแรกที่เริ่มด้วยมหากาพย์ของโฮเมอร์ ราวศตวรรษที่ 8 ถึง 7 ก่อนคริสต์ศตวรรษ และดำเนินต่อมาจนกระทั่งถึงสมัยการเผยแพร่ของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 จนมาสิ้นสุดลงในปลายสมัยโบราณตอนปลาย ราว ค.ศ. 300–600 ผสานต่อไปยังสมัยกลางตอนต้น (ค.ศ. 600–1000) ยุคสมัยอันยาวนานนี้ครอบคลุมวัฒนธรรมที่แตกต่างกันในหลายบริเวณของช่วงระยะเวลานั้น สมัยคลาสสิกอาจจะหมายถึงสมัยอันเป็นสมัยอุดมคติโดยผู้คนในสมัยต่อมา ตามคำกล่าวของเอดการ์ อัลเลน โพ ที่ว่า "ความรุ่งโรจน์ของกรีก ความยิ่งใหญ่ของโรมัน"Poe EA (1831). "To Helen."

วัฒนธรรมของกรีกโบราณมีอิทธิพลเป็นอันมากต่อภาษา ระบบการปกครอง ระบบการศึกษา ปรัชญา วิทยาศาสตร์ ศิลปะ และสถาปัตยกรรมของยุคใหม่ และเป็นเชื้อที่นำมาสู่ยุคฟื้นฟูศิลปวิทยาต่อมาในยุโรปตะวันตก และต่อมาในยุคฟื้นฟูคลาสสิกในคริสต์ศตวรรษที่ 18 และ 19
# จุสโต เด เมนาบูโออี
จุสโต เดมนาบวย  (ราว ค.ศ. 1320 - ค.ศ. 1391) เป็นจิตรกรยุคฟื้นฟูศิลปวิทยาตอนต้นของอิตาลีของคริสต์ศตวรรษที่ 14 ผู้มีความเชี่ยวชาญทางการเขียนจิตรกรรมฝาผนัง จุสโต เดมนาบวยเกิดเมื่อราว ค.ศ. 1320 ที่เมืองฟลอเรนซ์ในประเทศอิตาลี และเสียชีวิตเมื่อ ค.ศ. 1391 ที่เมืองปาดัว

ในลอมบาร์ดีจุสโตเขียนจิตรกรรมฝาผนัง “การตัดสินครั้งสุดท้าย” ภายในแอบบีที่วิโบลโดเนในมิลาน หลังจากนั้นจุสโตก็ย้ายไปปาดัวที่ไปเขียนจิตรกรรมฝาผนังวัดเอเรมิตานิ, บาซิลิกาซานอันโตนิโอแห่งปาดัว และที่สำคัญที่สุดก็ที่มหาวิหารปาดัว (ค.ศ. 1376) จุสโตอยู่ภายใต้การอุปถัมภ์ของฟินา บุซซาคารินิFina Buzzacarini ULAN Full Record Display (Getty Research)
# อาทิพรหมจาริยกาสิกขา
อาทิพรหมจาริยกาสิกขา คือส่วนพระวินัยบัญญัติ ที่พระพุทธเจ้าบัญญัติขึ้นเป็นสิกขาบทหลักเบื้องต้นในการปฏิบัติตนในการประพฤติพรหมจรรย์ อาทิพรหมจาริยกาสิกขา เช่น ปาราชิก สังฆาทิเสส นิสสัคคิยปาจิตตีย์ ซึ่งเป็นพระวินัยบัญญัติหลัก ๆ ของพระสงฆ์และพระภิกษุณีสงฆ์ สิกขาบทหลักในอาทิพรหมจาริยกาสิกขา เรียกอีกอย่างหนึ่งว่า สิกขาบทในพระปาติโมกข์

อาทิพรหมจาริยกาสิกาทั้งหมด จัดอยู่ในหมวดสุตตวิภังค์ อันเป็นส่วนแรกในพระวินัยปิฎก คู่กับอภิสมาจาริกาสิกขา ที่เป็นข้อปฏิบัติอันไม่ใช่สิกขาบทหลัก คือเป็นเพียงสิกขาบทเล็ก ๆ น้อย ๆ หรือเรียกว่า สิกขาบทนอกพระปาติโมกข์ จัดอยู่ในหมวดขันธกะ รวมเรียกว่าพระวินัยพระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".
# สมิธแอนด์เวสสัน
สมิธแอนด์เวสสัน  หรือ S&W เป็นบริษัทผลิตอาวุธปืน (แฮนด์กัน) ขนาดใหญ่ที่สุดในสหรัฐอเมริกา

 ภาพอาวุธปืนรุ่นต่างๆ 

 รีโวลเวอร์รุ่นต่างๆ 

thumb|Smith & Wesson Model 1 Second Issue, .22 rimfire Post 1857
thumb|New Century Gold Seal "Triple Lock 1907-1915. Modified sight and Post WWII Magna grips.
thumb|Smith & Wesson Model 29s .44 Remington Magnum, 4 & 8 3/8 inch barrels
thumb|Smith & Wesson Model 60, 3 inch barrel
thumb|Smith & Wesson Model 42 .38 Special, 1 & 7/8 inch barrel
# คูราช
คูราช  เป็นกีฬาพื้นบ้านของอุซเบกิสถาน ที่ได้มีการปรับปรุงรูปแบบการเล่นให้เป็นแบบสากล และได้แพร่หลายไปยังประเทศต่างๆหลายประเทศ และได้รับเลือกให้เป็น 1 ใน 9 ชนิดกีฬาที่จะมีการแข่งขันในกีฬาศิลปะการต่อสู้แห่งเอเชีย

หลักการพื้นฐานของกีฬาชนิดนี้มีลักษณะผสมผสานระหว่างมวยปล้ำกับยูโด โดยแบ่งผู้แข่งขันเป็น 2 ฝ่าย สู้กันบนเวทีสี่เหลี่ยมจตุรัสขนาด 15 x 15 เมตร คู่ต่อสู้จะต้องทุ่มอีกฝ่ายหนึ่งให้ล้มลงกับพื้นให้ได้ภายในเวลา 4 นาที สำหรับผู้ชาย และ 3 นาทีสำหรับผู้หญิง การให้คะแนน แบ่งเป็น
 คาลาล ทุ่มคู่ต่อสู้ลงให้หลังแนบพื้นโดยสมบูรณ์ ผู้ที่ทำได้จะชนะทันที
 ยอนบอส ทุ่มแล้วสีข้างหรือด้านข้างลำตัวของคู่ต่อสู้แนบพื้นอย่างสมบูรณ์ จะได้ 1 คะแนน หากทำคะแนนแบบยอยบอสได้ 2 ครั้งจะเท่ากับ 1 คาลาล ถือว่าชนะทันที
 ชาล่า ทุ่มแล้วทำให้ก้นหรือหลังหรือท้องหรือสีข้างกระทบพื้นแต่ไม่สมบูรณ์ คะแนนแบบชาล่าไม่ทำให้การแข่งขันยุติ แต่จะใช้ตัดสินเมื่อหมดเวลา
# อภิสมาจาริกาสิกขา
อภิสมาจาริกาสิกขา คือส่วนพระวินัย ที่พระพุทธเจ้าวางขึ้นแก่พระสงฆ์เพื่อเป็นหลักในการประพฤติในด้านขนบธรรมเนียมและเพื่ออาจาระที่เหมาะสมของพระสงฆ์ สิกขาบทหลักในอภิสมาจาริกาสิกขา เรียกอีกอย่างหนึ่งว่า สิกขาบทนอกพระปาติโมกข์ หรือ สิกขาบทฝ่ายอภิสมาจาร

อภิสมาจาริกาสิกขาทั้งหมด จัดอยู่ในหมวดขันธกะ อันเป็นส่วนที่สองในพระวินัยปิฎก คู่กับอาทิพรหมจาริยกาสิกขา ที่เป็นข้อปฏิบัติอันเป็นสิกขาบทหลัก คือพระวินัยบัญญัติ อันเป็นสิกขาบทในพระปาติโมกข์ จัดอยู่ในหมวดสุตตวิภังค์ รวมเรียกว่า พระวินัย
# จักรวรรดิรุสเคียฟ
จักรวรรดิรุสเคียฟ (; ; จาก หรือ , ) เป็นจักรวรรดิในยุคกลางที่รุ่งเรืองระหว่าง ค.ศ. 879 จนถึง ค.ศ. 1240 ที่ก่อตั้งขึ้นโดยพ่อค้าสแกนดิเนเวีย (วารังเจียน) ที่เรียกว่า "ชนรุส" โดยมีศูนย์กลางอยู่ที่เคียฟ (ปัจจุบันเป็นเมืองหลวงของยูเครน) รัฐรุสถือว่าเป็นต้นตอของชาติพันธุ์สลาฟตะวันออกในปัจจุบันสามชาติพันธุ์ ได้แก่ ชาวเบลารุส, รัสเซีย และยูเครน รัชสมัยของวลาดีมีร์มหาราช (ค.ศ. 980–1015) และพระราชโอรสยาโรสลาฟที่ 1 เดอะไวส์ (ค.ศ. 1019–1054) ถือกันว่าเป็นยุคทองของเคียฟ สมัยนี้เป็นสมัยที่จักรวรรดิรุสเคียฟยอมรับนับถือคริสต์ศาสนา และมีการรวบรวมประมวลกฎหมายที่เขียนเป็นภาษาสลาฟตะวันออกที่เรียกว่า "ประมวลกฎหมายรุสสคายา" (Russkaya Pravda)

ผู้นำสมัยแรกของจักรวรรดิรุสเคียฟสันนิษฐานกันว่าสืบเชื้อสายมาจากชนชั้นผู้นำสแกนดิเนเวียที่ปกครองข้าแผ่นดินที่เป็นชนสลาฟRobin Milner-Gulland, The Russians, Blackwell Publishing, 1999, ISBN 0-631-21849-1, 9780631218494, p. 45 และมีอำนาจต่อมาจนกระทั่งกลางคริสต์ศตวรรษที่ 11Michael Psellus: Chronographia, ed. E. Sewter, (Yale University Press, 1953), 91. and R. Jenkins, Byzantium: The Imperial Centuries AD 610-1071 (Toronto 1987) p. 307
# คิลลิ่งโจ๊ก
คิลลิ่งโจ๊ก  เป็นวงโพสต์พังก์จากนอตติงฮิลล์ ลอนดอน ประเทศอังกฤษ ก่อตั้งวงที่ลอนดอนในปี 1979 มีสมาชิก คือ Jaz Coleman (ร้องนำ, คีย์บอร์ด) และ Geordie Walker (กีตาร์)  คิลลิ่งโจ๊ก ผลงานอัลบั้มชุดแรกในปี 1980 ชื่อชุด Killing Joke และ อัลบั้มชุด Night Time ในปี 1985 เป็นอัลบั้มขึ้นบนอัลบั้มชาร์ตที่อันดับที่ 11 และ Killing Joke ได้รับอิทธิพลจากแนวอินดัสเตรียลร็อก, เวิลด์มิวสิก, เมทัล และกอทิกร็อก และคิลลิ่งโจ๊กได้ประสบความสำเร็จ แล้วก็ได้รับอิทธิพลจากวง  Nirvana, Ministry, Amen, Nine Inch Nails, Napalm Death, Amebix, Big Black, Godflesh, Tool, Prong, Metallica, Primus, Jane's Addiction, Soundgarden, Foo Fighters, Faith No More, Shihad และ Korn,

 ผลงาน 
 อัลบั้ม 
Killing Joke (1980)
What's THIS For...! (1981)
Revelations (1982)
Fire Dances (1983)
Night Time (1985) UK #11
Brighter than a Thousand Suns (1986)
Outside the Gate (1988)
The Courtauld Talks (1989)
Extremities, Dirt & Various Repressed Emotions (1990)
Pandemonium (1994)
Democracy (1996)
Killing Joke (2003)
Hosannas from the Basements of Hell (2006)

 ซิงเกิลและอีพี 
Turn To Red EP 10" (1979)
Nervous System 7" 12" (1979)
Wardance/Pѕyche 7" (1980)
Requiem/Change 7" 12" (1980)
Follow the Leaders/Tension 7" 10" (1981)
Empire Song/Brilliant 7" (1982)
Chop Chop/Good Samaritan 7" (1982)
Birds of a Feather/Sun Goes Down/Flock the B side 7" 12" (1982)
Let's All Go/Dominator 7" 12" (1983)
Me or You/Wilful Days 7" 12" (1983)
Eighties/Eighties Common Mix 7" 12" (1984)
A New Day/Dance Day 7" 12" (1984)
Love Like Blood/Blue Feather 7" 12" (1985)
Kings & Queens/The Madding Crowd 7" 12" (1985)
Adorations/Exile 7" 12" (August 1986)
Sanity/Goodbye to the Village 7" 12" (1986)
America/Jihad 7" 12" (April 1988)
My Love of This Land/Darkness Before Dawn 7" 12" (1988)
Money is Not Our God CDs 12" (1991)
Change: The Youth Mixes CD (1992)
Exorcism CDs 10" (1994)
Millennium CDs 7" 12" (1994)
Pandemonium CDs (1994)
Pandemonium in Dub CDs (1994)
Jana CDs (1995)
Jana Live EP (1995)
Jana/Millennium Double CDs (1995)
Democracy CDs (1996)
Democracy dif. Mix CDs (1996)
Love Like Blood/Intellect (1998)
Loose Cannon 12" CDs DVDs (2003) –
Seeing Red CDs (2003)
Hosannas from the Basements of Hell/Afterburner/Universe B CDs (2006)
Hosannas from the Basements of Hell/Afterburner (2006)

 แหล่งข้อมูลอื่น 
 เว็บทางการ
 http://www.anirrationaldomain.net/ 
 
 http://www.killingjoke.org.uk 
 http://www.miusika.net/eng/?p=266
 http://www.rockdetector.com/interviews/artist,4922.sm?id=99
# วีรบุรุษปล้นสะท้านเมือง
วีรบุรุษปล้นสะท้านเมือง เป็นภาพยนตร์ฮอลลีวู้ดที่สร้างจากชีวิตจริงของจอมโจรลือชื่อ จอห์น ดิลลิงเจอร์ เจ้าของสมญา "Public Enemies" หรือ โรบินฮูดยุคใหม่

 นักแสดง 
 Johnny Depp เป็น  John Dillinger
 Christian Bale  เป็น  Melvin Purvis
 Marion Cotillard เป็น Billie Frechette
 Channing Tatum เป็น Pretty Boy Floyd
 Billy Crudup เป็น J. Edgar Hoover
# จักรพรรดิอะเลคซันดร์ที่ 3 แห่งรัสเซีย
จักรพรรดิอะเลคซันดร์ที่ 3 (10 มีนาคม ค.ศ. 1845 – 1 พฤศจิกายน ค.ศ. 1894)ตามปฏิทินเก่า: 26 กุมภาพันธ์ ค.ศ. 1845 – 20 ตุลาคม ค.ศ. 1894 ทรงเป็นจักรพรรดิแห่งรัสเซียเมื่อวันที่ 13 มีนาคม ค.ศ. 1881 และเสด็จสวรรคตเมื่อวันที่ 1 พฤศจิกายน ค.ศ. 1894ปฏิทินเก่า: 1 มีนาคม ค.ศ. 188120 ตุลาคม ค.ศ. 1894 เป็นพระราชโอรสของจักรพรรดิอะเลคซันดร์ที่ 2 แห่งรัสเซียและ จักรพรรดินีมารีเยีย อะเลคซันโดรฟนาแห่งรัสเซียทรงเข้าอภิเษกสมรสเมื่อวันที่ 9 พฤศจิกายน ค.ศ. 1866 เป็นพระราชบิดาของจักรพรรดินีโคไลที่ 2 แห่งรัสเซีย

ในรัชสมัยของพระองค์ รัสเซียไม่มีสงครามครั้งใหญ่ ทำให้พระองค์เป็นที่รู้จักในสมญานาม "ผู้สร้างสันติภาพ"  ซึ่งเป็นตำแหน่งที่เหล่านักประวัติศาสตร์ยกย่องที่ยืนยาวมาจนถึงคริสต์ศตวรรษที่ 21
# Solvent
Solvent อาจหมายถึง
 ตัวทำละลาย ในทางเคมี

 ความสามารถในการใช้จ่ายและสร้างภาระผูกพันทางการเงิน
# Solution
solution อาจหมายถึง
 สารละลาย
 คำตอบของโจทย์ปัญหาทางคณิตศาสตร์ เช่น คำตอบของสมการ
 บริการ และ/หริอ ผลิตภัณฑ์ ซึ่งตอบสนองความต้องการของธุรกิจหรือผู้บริโภค (ศัพท์เฉพาะในวงการธุรกิจ โดยเฉพาะธุรกิจด้านเทคโนโลยี)
 โซลูชัน (วงดนตรี)
# ขันธกะ
คัมภีร์ขันธกะ หรือ ขันธกะ เป็นคัมภีร์หนึ่งในพระวินัยปิฎกเถรวาท มีเนื้อหาครอบคลุมพระไตรปิฎกเล่มที่ 4 ถึง 7 ว่าด้วยบทบัญญัติต่าง ๆ เกี่ยวกับความเป็นอยู่ของพระสงฆ์ รวมถึงขนบธรรมเนียม พิธีกรรม สังฆกรรม วัตรปฏิบัติ อาจาระ มารยาท และความประพฤติโดยทั่วไปของพระสงฆ์ เพื่อประโยชน์คือความงามในด้านอาจาระเป็นอันหนึ่งอันเดียวกันของสงฆ์ ขันธกะ จัดเป็นพระวินัยฝ่าย อภิสมาจาริกาสิกขา ซึ่งไม่ได้เป็นสิกขาบทที่มาในพระปาติโมกข์ การจัดแบ่งดังกล่าวเป็นการแบ่งของสมาคมบาลีปกรณ์ของอังกฤษ ซึ่งแบ่งพระวินัยปิฎกออกเป็นสามหมวดคือ สุตตวิภังค์, ขันธกะ และปริวาร

คัมภีร์ขันธกะ มีคัมภีร์อรรถกถาขยายความชื่อ สมันตปาสาทิกา (อรรถกถาพระวินัย ภาค 3) และมีคัมภีร์ฎีกาขยายความอรรถกถาชื่อ ฎีกาสารัตถทีปนี (ฎีกาพระวินัย ภาค 4) เสนาะ ผดุงวัตร. ความรู้เบื้องต้นเกี่ยวกับพระไตรปิฎก. กรุงเทพ: สำนักพิมพ์มหาวิทยาลัยมหาจุฬาลงกรณราชวิทยาลัย, ๒๕๒๙

 การแบ่งเนื้อหาภายในคัมภีร์ขันธกะ 

คัมภีร์ขันธกะมีเนื้อหารวม 22 ขันธกะ แบ่งเนื้อหาภายในคัมภีร์ขันธกะได้เป็นสองคือพระพรหมจริยาภรณ์, ประยุทธ์ ปยุตฺโต. อนุสรณ์มหาวิทยาลัยมหาจุฬาลงกรณราชวิทยาลัย ประจำปี ๒๕๑๘. กรุงเทพ: สำนักพิมพ์มหาวิทยาลัยมหาจุฬาลงกรณราชวิทยาลัย, ๒๕๑๘

 มหาวรรค มี 10 ขันธกะ
 จูฬวรรค มี 12 ขันธกะ
# ศาลปกครอง
ศาลปกครอง  เป็นศาลชำนัญพิเศษด้านกฎหมายปกครอง โดยเฉพาะด้านข้อพิพาทเกี่ยวกับการใช้อำนาจรัฐ จัดตั้งขึ้นเพื่อสร้างความมั่นใจว่า ราชการเป็นไปตามกฎหมาย

ศาลปกครองมักพบในประเทศทางยุโรปที่ใช้กฎหมายระบบซีวิลลอว์ บางประเทศจัดตั้งศาลปกครองขึ้นเป็นระบบต่างหากจากศาลปรกติ โดยที่แต่ละระบบไม่มีอำนาจเหนือกัน การจัดตั้งศาลปกครองลักษณะนี้มีในประเทศกรีซ ประเทศฝรั่งเศส ประเทศโปแลนด์ ประเทศฟินแลนด์ ประเทศเยอรมนี ประเทศสวีเดน และประเทศอียิปต์

สำหรับประเทศกรีซ ประเทศฝรั่งเศส และประเทศสวีเดนนั้น ศาลปกครองมีสามชั้นดังศาลทั่วไป คือ ศาลปกครองชั้นต้น ศาลปกครองชั้นอุทธรณ์ และศาลปกครองชั้นสูงสุด ส่วนในประเทศโปแลนด์และประเทศฟินแลนด์ ศาลปกครองมีสองชั้น คือ ศาลปกครองชั้นต้น กับศาลปกครองชั้นสูงสุด

ในประเทศเยอรมนี ศาลปกครองมีระบบซับซ้อนทั้งยังมีความชำนาญเฉพาะเรื่องยิ่งกว่าในประเทศอื่น นอกจากนี้ เมื่อ ค.ศ. 1952 รัฐบาลเยอรมันตะวันออกของพรรคคอมมิวนิสต์ยังเคยยุบศาลปกครองเพื่อไม่ให้ราษฎรโต้แย้งคำสั่งทางปกครองได้ แต่ศาลปกครองได้รับการสถาปนาขึ้นใหม่เมื่อ ค.ศ. 1989 ก่อนมีการผนวกเยอรมนีในอีกหนึ่งปีให้หลัง

ในสหรัฐอเมริกา คณะตุลาการในส่วนราชการทั้งหลายทำหน้าที่พิจารณาคดีปกครองโดยไม่ขึ้นต่อศาล แต่คำวินิจฉัยของคณะตุลาการเหล่านี้สามารถอุทธรณ์ต่อไปยังศาลได้

ดูเพิ่ม
 ศาลปกครอง (ประเทศไทย)
 ศาลปกครองสหพันธ์ (เยอรมนี)

 แหล่งข้อมูลอื่น
# ศาลไทย
ศาลไทย 
อำนาจตุลาการตามบทบัญญัติของรัฐธรรมนูญแห่งราชอาณาจักรไทย อำนาจตุลาการนั้นเป็นสาขาหนึ่งของอำนาจอธิปไตยซึ่งเป็นของปวงชนชาวไทย พระมหากษัตริย์ไทยในฐานะประมุขแห่งรัฐทรงใช้อำนาจตุลาการผ่านทางศาล และศาลปฏิบัติการในพระปรมาภิไธย (พระมหากษัตริย์ไทย)

ตามรัฐธรรมนูญแห่งราชอาณาจักรไทย พุทธศักราช 2560 ซึ่งใช้ในปัจจุบัน มาตรา 188 ถึงมาตรา 214 ศาลไทยมีสี่ประเภทดังต่อไปนี้

 ศาลยุติธรรม
 ศาลปกครอง
 ศาลทหาร
 ศาลรัฐธรรมนูญ

ประเทศไทยใช้กฎหมายระบบซีวิลลอว์ (Civil law) ดังนั้น คำตัดสิน คำพิพากษา และคำตัดสินของศาลไทย จึงไม่ได้เป็นทั้งกฎหมายไทยและบ่อเกิดของกฎหมายไทย หากเป็นแต่การปรับใช้กฎหมายเท่านั้น
# จักรวรรดิอียิปต์
จักรวรรดิอียิปต์ หรือ ราชอาณาจักรใหม่  เป็นสมัยประวัติศาสตร์ของอียิปต์โบราณที่รุ่งเรืองระหว่าง 1600 ปีก่อนคริสต์ศักราช ถึง 1100 ปีก่อนคริสต์ศักราช ภายใต้การปกครองของราชวงศ์ที่สิบเจ็ด สิบแปด สิบเก้า และยี่สิบ โดยการหาอายุจากคาร์บอนกัมมันตรังสีระบุจุดเริ่มต้นที่แน่นอนของราชอาณาจักรใหม่ระหว่าง 1570 ถึง 1544 ปีก่อนคริสตกาลChristopher Bronk Ramsey et al., Radiocarbon-Based Chronology for Dynastic Egypt, Science 18 June 2010: Vol. 328, no. 5985, pp. 1554–1557. เป็นสมัยที่รุ่งเรืองที่สุดและมีอำนาจมากที่สุดของประวัติศาสตร์อียิปต์

ครึ่งหลังของยุคนี้ภายใต้ราชวงศ์ที่สิบเก้าและราชวงศ์ยี่สิบ (1292–1069 ปีก่อนคริสตกาล) ยังเป็นที่รู้จักในนาม ยุคแรเมสไซด์ (Ramesside period) ซึ่งตั้งชื่อตามฟาโรห์สิบเอ็ดพระองค์ที่ใช้ชื่อแรเมซีส ตามพระนามฟาโรห์แรเมซีสที่ 1 ผู้สถาปนาราชวงศ์ที่สิบเก้า